《和葺芷笋诗》
宋代·郑清之

我贫每笑齐之斶，晚食虽甘未忘肉。
梅肥尚余风折绿，溟涬餐忘命骚仆。
藩篱剟彼羝角触，送似玉堂如楚束。
恶诗聊赋徐凝瀑，妙句飞来漱鸣玉。
曾无导吏随贾餗，坐遣跛奚委葵菽。
茁芽勤视缘坡竹，期饫伯仁空洞腹。
书肠膏腥士之辱，得鱼不敢饷羊续。
要知菜味胜山谷，步趋强颜发曲局。
盘有美茹无足，陋矣王刍笺卫奥。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。